[{"text_idx": "#000000", "text": "Angen ffeiliau mewn \u201ccwmwl\u201d \u2013 mobile me efallai?"}, {"text_idx": "#000002", "text": "Yn fuan mi fydda i yn cychwyn gweithio ar iMac ond mi fydda i\u2019n parhau i weithio ar fy Mhower Book hefyd yn enwedig pan fydda i yn teithio nol i Aberystwyth a thu hwnt ar benwythnosau. Mi fydda i felly angen rhyw 10Gb cyffredin ar yr iMac ac ar y PowerBook i gadw fy ngwaith ymchwil a fy ngwaith dylunio diweddaraf rhagofn fod rhywbeth yn codi sydd angen gweithio arno cyn y ca i gyfle i ddychwelyd at fy nesg ac at yr iMac."}, {"text_idx": "#000003", "text": "Un opsiwn ydy tanysgrifio i becyn Apple Mobile Me, mae\u2019r pecyn yn gwneud yr union beth oedd mewn golwg gyda mi ac ar ben hynny mi fyddai\u2019n dod yn ddefnyddiol i syncio yr iMac, fy Mhower Book a fy iPhone \u2013 byddai\u2019n cadw\u2019r contacts a\u2019r dyddiadur yn synced rhwng y tri heb son am wneud ffeiliau yn gyffredin. Ond anfantais hyn ydy\u2019r pris, mae\u2019r gwasanaeth yn costio A\u0302\u00a359 y flwyddyn sy\u2019n lot i feddwl na fuasw ni\u2019n gwneud defnydd o\u2019r gwasanaeth ebost .mac sy\u2019n rhan o\u2019r pecyn."}, {"text_idx": "#000004", "text": "Dwi wedi edrych ar Google Docs, mae potensial yma, yn sicr i ddefnyddio i gadw ffeiliau fy ymchwil dros gefn ac i\u2019w copio o un cyfrifiadur i\u2019r llall. Ond dim ond ffeiliau prosesu geiriau, taenddalen a power point maen nhw\u2019n cefnogi. Ni fuase\u2019r gwasanaeth yn dda i ddim felly o safbwynt gweithio fel \u201ccwmwl\u201d i fy ffeiliau graffeg oherwydd nad oes modd lwytho ffeiliau Photoshop nac InDesign fynny ar Google Docs. Mae\u2019r gwasanaeth yma yn un am ddim, ond ddim yn cynnig gymaint a Mobile Me."}, {"text_idx": "#000005", "text": "Dwi\u2019n amau mae troi at Mobile Me Apple fydd rhaid i mi wneud er gwaethaf y pris \u2013 ond o adnabod gwasanaethau Apple erbyn hyn dwi\u2019n siwr gai werth fy arian."}, {"text_idx": "#000006", "text": "Oes rhywun yn gwybod am wasanaeth amgen i Mobile Me fedra i roi cynnig arni?"}, {"text_idx": "#000009", "text": "This site uses Akismet to reduce spam. Learn how your comment data is processed."}]